Panjênêngan Ingsun Kangjêng Susuhunan Pakubuwana Senapati Ing Ngalaga Ngabdurahman Sayidin Panatagama, ingkang kaping 9, kumandhuring ordhê Nèdêrlansênleyo, jendral mayoring wadyabalane kangjêng raja, ingkang akadhaton nagara ing Surakarta Adiningrat, sawuse anguningani atur pirêmbuge pêpatih ingsun, Si Adipati Sasranagara, bab amurih sirnaning laku kadurjanan, sajêroning nagara, muwah ing desa-desa, kang dadi nalare kurang têntrêm, awit pranatan kang kamot ing layang prajangjianingsun karo kangjêng guprêmèn, katitimangsan kaping 5 Juni taun 1847, sarta layang pêpacak cacêkêlane bocah ingsun pulisi, panunggalane layang prajangjian mau durung bisa kaêtrapake kalawan santosa, sanadyan nagara wus rambah-rambah anusuli pranatan, utawa parentah kamot ing layang, katitimangsan kaping 5 Marêt taun 1867, sarta katitimasan kaping 4 Januari 1869, ôngka 7, kaping 29 Dhesèmbêr 1869, ôngka 13, apadene katitimasan kaping 31 Januari 1872, ôngka 110.
